62023CJ0211_INF
Tiesas (desmitā palāta) 2025. gada 8. maija spriedums –Komisija/Portugāle (Direktīva par autortiesībām digitālajā vienotajā tirgū)
(lieta C‑211/23)
Valsts pienākumu neizpilde – LESD 258. pants – Digitālais vienotais tirgus – Autortiesības un blakustiesības – Direktīva (ES) 2019/790 – Netransponēšana un transponēšanas pasākumu nepaziņošana – LESD 260. panta 3. punkts – Finansiālas sankcijas – Prasījums piespriest naudas soda un dienas kavējuma naudas samaksu – Daļēja atteikšanās no prasības
1.
Prasība sakarā ar pienākumu neizpildi – Tiesas spriedums, ar kuru konstatēta pienākumu neizpilde – Pienākuma paziņot direktīvas transponēšanas pasākumus neizpilde – Finansiālas sankcijas – Naudas sods – Mērķis
(LESD 260. panta 3. punkts; Eiropas Parlamenta un Padomes Direktīva 2019/790)
(skat. 57.–60., 62. un 63. punktu)
2.
Prasība sakarā ar pienākumu neizpildi – Tiesas spriedums, ar kuru konstatēta pienākumu neizpilde – Pienākuma paziņot direktīvas transponēšanas pasākumus neizpilde – Finansiālas sankcijas – Naudas sods – Summas noteikšana – Kritēriji
(LESD 260. panta 3. punkts; Eiropas Parlamenta un Padomes Direktīva 2019/790)
(skat. 73.–76. un 87. punktu)
Rezolutīvā daļa
1)
Līdz Eiropas Komisijas 2022. gada 19. maija argumentētajā atzinumā noteiktā termiņa beigām nepieņemot normatīvos un administratīvos aktus, kas vajadzīgi, lai izpildītu Eiropas Parlamenta un Padomes Direktīvas (ES) 2019/790 (2019. gada 17. aprīlis) par autortiesībām un blakustiesībām digitālajā vienotajā tirgū un ar ko groza Direktīvas 96/9/EK un 2001/29/EK prasības, vai katrā ziņā nedarot šos aktus zināmus Komisijai, Portugāles Republika nav izpildījusi šīs direktīvas 29. pantā paredzētos pienākumus.
2)
Portugāles Republika maksā Eiropas Komisijai naudas sodu 2500000 EUR.
3)
Portugāles Republika sedz savus, kā arī atlīdzina Eiropas Komisijas tiesāšanās izdevumus.